- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
LIVE TEXT Războiul din Ucraina, ziua 754. Zelenski: Putin se teme de justiţie şi trebuie să ajungă la Haga / Armata ucraineană a doborât 17 drone / China ia în considerare participarea la discuţiile de pace din Elveţia
- Preşedintele Rusiei, Vladimir Putin, "se teme de justiţie" şi "trebuie să ajungă" la Curtea Penală Internaţională (CPI) de la Haga, a declarat preşedintele Ucrainei, Volodimir Zelenski.
- Armata ucraineană a doborât 17 drone în timpul nopţii.
- Kievul susţine că Rusia a pierdut 431.550 de soldaţi în Ucraina de la începutul războiului.
UPDATE UE dă aprobarea finală pentru un ajutor militar de 5 miliarde de euro pentru Ucraina
Miniştrii de externe ai UE au convenit în cele din urmă să aloce o sumă suplimentară de 5 miliarde de euro pentru asistenţă în domeniul apărării pentru Ucraina în 2024, în cadrul Facilităţii Europene pentru Pace (EPF), a anunţat la 18 martie ministrul de externe Dmytro Kuleba.
UPDATE Ministru adjunct: Rusia lansează de 7 ori mai multe obuze decât Ucraina.
"Stocurile (Ucrainei) de muniţie de anumite tipuri scad la un nivel critic", a declarat generalul-locotenent Ivan Havryliuk, ministrul adjunct al apărării din Ucraina.
UPDATE Informaţii militare: Mobilizarea în Rusia poate avea loc în mod mai "deschis" odată cu încheierea alegerilor
În acelaşi timp, Andrii Iusov, un purtător de cuvânt al serviciilor de informaţii militare din Ucraina, a declarat că mobilizarea a continuat în Rusia pe tot parcursul campaniei şi alegerilor.
UPDATE Kievul a aprobat planul de reforme privind primirea ajutorului de 50 de miliarde de euro de la UE
Guvernul a aprobat un plan pentru Facilitatea pentru Ucraina, baza pentru acordarea de sprijin financiar din partea Uniunii Europene în cadrul unui program pe patru ani în valoare totală de 50 de miliarde de euro, a anunţat premierul ucrainean Denis Şmîhal pe Telegram.
"Este vorba de abordări europene în ceea ce priveşte reforma administraţiei publice, lupta împotriva corupţiei şi reformele economice şi sectoriale în diverse domenii, de la energie la agricultură", a spus el.
UPDATE Zelenski l-a invitat pe preşedintele ales al Indoneziei, Prabowo Subianto, la summitul de pace din Elveţia
Preşedintele Volodimir Zelenski a avut o convorbire telefonică cu preşedintele ales al Indoneziei, Prabowo Subianto, la 18 martie, după ce fostul general a revendicat victoria în alegerile din 14 februarie, scrie Kyiv Independent.
Zelenski a declarat că l-a felicitat pe Subianto pentru victoria sa şi ,,şi-a exprimat speranţa pentru continuarea relaţiilor bilaterale reciproc avantajoase".
Zelenski l-a invitat, de asemenea, pe Subianto să participe la viitorul summit al formulei de pace, care va avea loc în Elveţia în următoarele luni.
UPDATE Ucraina alocă 128 de milioane de dolari pentru achiziţia de drone de atac
UPDATE Kremlinul consideră necesară crearea unei zone tampon pentru protejarea teritoriului rus de atacurile ucrainene
UPDATE Premierul ucrainean: Ucraina speră că negocierile de aderare la UE vor începe în prima jumătate a anului 2024
Guvernul ucrainean crede că negocierile privind aderarea ţării la Uniunea Europeană pot începe în prima jumătate a anului 2024, a declarat premierul Denis Şmîhal într-un interviu publicat pe 18 martie pentru Euractiv.
La 12 martie, Comisia Europeană a propus un proiect de cadru pentru negocierile de aderare cu Ucraina şi Republica Moldova, un alt candidat la aderarea la blocul comunitar, care include în prezent 27 de ţări.
"Sperăm că partenerii noştri europeni îl vor aproba (proiectul de cadru) fără amendamente suplimentare, aşa cum propune Comisia Europeană", a spus Şmîhal.
UPDATE China ia în considerare participarea la discuţiile privind formula de pace din Ucraina
China ia în considerare posibilitatea de a lua parte la discuţiile privind formula de pace din Ucraina în următoarele luni, a declarat duminică ambasadorul chinez în Elveţia, Wang Shihting, pentru ziarul elveţian Neue Zuercher Zeitung.
Ambasadorul Ucrainei în China, Pavlo Riabikin, a confirmat în ianuarie că China a fost invitată să participe la discuţiile privind formula de pace a Ucrainei, care urmează să aibă loc în Elveţia în următoarele luni.
Volodimir Zelenski a prezentat pentru prima dată formula de pace, un plan de pace în 10 puncte pentru a pune capăt războiului Rusiei în Ucraina, la summitul G20 din noiembrie 2022.
China a participat anterior la discuţii similare care au fost găzduite de Arabia Saudită în august 2023. Data summitului din Elveţia nu a fost încă stabilită.
"China este în favoarea promovării discuţiilor de pace şi a fost întotdeauna angajată în acest sens", a declarat Wang pentru ziar.
Wang a precizat că administraţia de la Beijing a "prezentat o strategie pentru un final politic al conflictului: suveranitatea teritorială a tuturor ţărilor trebuie respectată".
"Toate părţile ar trebui să lucreze pentru a pune capăt războiului", a spus Wang. "Urmărim îndeaproape conferinţa privind Ucraina pe care Elveţia o va găzdui şi analizăm posibilitatea de a participa".
UPDATE Atacuri ruseşti în Harkov şi Herson. 6 persoane rănite
Atacurile ruseşti împotriva oblasturilor ucrainene Kherson şi Harkov au rănit şase persoane în ultima zi, inclusiv doi lucrători medicali, au raportat oficialii regionali la începutul zilei de 18 martie.
Atacurile ar fi avariat o staţie de pompieri, mai multe case, două unităţi de învăţământ, anexe şi maşini.
UPDATE Putin avertizează Occidentul: O confruntrare între Rusia şi NATO, la un pas de al Treilea Război Mondial
UPDATE Putin reiterează obiectivele de război şi ameninţă din nou Occidentul după alegeri
Preşedintele rus Vladimir Putin şi-a reafirmat obiectivele pentru războiul pe scară largă din Ucraina, şi-a sărbătorit ,,victoria" electorală şi a ameninţat din nou Occidentul în comentariile făcute pe 18 martie, după încheierea alegerilor prezidenţiale pseudo-democratice din Rusia.
El a spus că rezultatele indică faptul că Rusia se află "pe calea cea bună". Printre principalele sale priorităţi pentru următorul mandat se numără ,,rezolvarea problemelor" în războiul pe scară largă al Rusiei împotriva Ucrainei şi consolidarea capacităţilor militare şi de apărare ale Rusiei, notează Kyiv Independent.
UPDATE Procuratura Generală: Ucraina are peste 128.000 de victime ale crimelor de război
Ucraina a colectat informaţii preliminare privind peste 128.000 de victime ale crimelor de război, a declarat Veronika Plotnikova, şefa Centrului de coordonare a sprijinului pentru victime şi martori din cadrul Procuraturii Generale, potrivit Kyiv Independent.
Printre crimele de război se numără acte precum atacuri deliberate asupra civililor, atacuri asupra unor situri culturale sau instituţii medicale, tortură şi deportări.
Deşi Centrul de coordonare lucrează în prezent cu 170 de victime ale crimelor de război, "numărul real al persoanelor care au nevoie de ajutor este mult mai mare", a declarat Plotnikova.
UPDATE Kievul susţine că Rusia a pierdut 431.550 de soldaţi în Ucraina de la începutul războiului
Rusia a pierdut 431.550 de soldaţi în Ucraina de la începutul invaziei, a raportat luni Statul Major General al forţelor armate ucrainene.
Această cifră include 810 pierderi suferite de forţele ruse doar în ultima zi.
Potrivit raportului, Rusia a pierdut, de asemenea, 6.809 tancuri, 13.014 vehicule blindate de luptă, 14.141 de vehicule şi rezervoare de combustibil, 10.668 de sisteme de artilerie, 1.017 sisteme de rachete cu lansare multiplă, 720 de sisteme de apărare aeriană, 347 de avioane, 325 de elicoptere, 8308 drone, 26 de nave şi ambarcaţiuni şi un submarin.
UPDATE Armata ucraineană a doborât 17 drone în timpul nopţii
Unităţile ucrainene de apărare aeriană au distrus 17 din cele 22 de drone de tip Shahed pe care Rusia le-a lansat în cursul nopţii, au raportat reprezentanţii Forţelor Aeriene. Dronele au fost lansate din Primorsko-Akhtarsk, în regiunea rusă Krasnodar Krai.
De asemenea, forţele ruse au lansat cinci rachete ghidate sol-aer S-300 asupra regiunii Harkov, precum şi două rachete ghidate Kh-59 în Sumî. Forţele aeriene nu au furnizat nicio informaţie cu privire la rezultatul lansărilor de rachete.
Dronele au fost interceptate deasupra oblasturilor Kiev, Poltava, Khmelnytskyi, Cherkasy, Kirovohrad, Dnipropetrovsk, Vinnytsia, Zaporojie şi Rivne.
UPDATE Atacurile ruseşti asupra oraşului Nikopol din regiunea Dnipropetrovsk au rănit cinci persoane
Atacurile cu drone ruseşti asupra oraşului Nikopol din regiunea Dnipropetrovsk au rănit cinci persoane duminică, a declarat guvernatorul regional Serhii Lysak.
Dimineaţa, două drone kamikaze au lovit o benzinărie, avariind echipamente şi un camion. Trei bărbaţi, în vârstă de 32, 43 şi 67 de ani, au fost răniţi în urma atacului.
Mai târziu, în aceeaşi zi, alte două persoane, cu vârste de 26 şi 65 de ani, au fost rănite în urma unei serii de opt atacuri cu drone asupra oraşului.
Trei dintre victimele atacurilor de la începutul zilei se recuperează la domiciliu. Nu au fost furnizate informaţii cu privire la starea celorlalte două victime.
ŞTIREA INIŢIALĂ
Preşedintele Rusiei, Vladimir Putin, "se teme de justiţie" şi "trebuie să ajungă" la Curtea Penală Internaţională (CPI) de la Haga, a declarat preşedintele Ucrainei, Volodimir Zelenski.
"Îi este frică de un singur lucru - justiţia", a spus Zelensky. "Putin trebuie să sfârşească la Haga. De asta trebuie să ne asigurăm noi, toţi cei din lume care preţuiesc viaţa şi integritatea."
Discursul lui Zelenski a avut loc în contextul în care Rusia a organizat a treia şi ultima zi de alegeri prezidenţiale. Potrivit rezultatelor preliminare, Putin a obţinut peste 87% din voturi. Putin, care conduce Rusia din 2000, a obţinut al cincilea mandat de preşedinte. În urma victoriei, el va rămâne la putere până în 2030.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
CANCAN.RO
GANDUL.RO